Παρέκκλιση για μετακίνηση μαθητών και εκπαιδευτικών ξένου/ιδιωτικού σχολείου
Έγκριση κατά παρέκκλιση μετακίνησης μαθητών και εκπαιδευτικών ξένου/ιδιωτικού σχολείου στο εσωτερικό ή εξωτερικό
Αίτηση για κατά παρέκκλιση μετακίνηση μαθητών και εκπαιδευτικών ιδιωτικού ή ξένου ιδιωτικού σχολείου
Στην αίτηση έγκρισης μετακίνησης θα πρέπει να αναγράφονται, μεταξύ άλλων, ο προορισμός, η διάρκεια και το αναλυτικό πρόγραμμα της εκπαιδευτικής εκδρομής, καθώς και οι ημερομηνίες και το μέσο της μετακίνησης, οι τάξεις, ο αριθμός και τα ονόματα των συμμετεχόντων μαθητών και του αρχηγού της εκδρομής. Ο/η Διευθυντής/ντρια ή ο/η νόμιμος/η εκπρόσωπος του ιδιωτικού ή ξένου ιδιωτικού σχολείου συμπληρώνει το σχετικό έντυπο έγκρισης μετακίνησης και το καταθέτει μαζί με τα συνοδευτικά έγγραφα στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης που εποπτεύει τη λειτουργία του.
Κατάθεση από τον αιτούντα (δια ζώσης ή ταχυδρομικά)
Η αίτηση έγκρισης μετακίνησης μαθητών και εκπαιδευτικών ιδιωτικού ή ξένου ιδιωτικού σχολείου θα πρέπει να κατατίθεται τουλάχιστον ένα μήνα πριν την ημερομηνία έναρξης της εκπαιδευτικής εκδρομής.
Να επιτρέπει ο γονέας/κηδεμόνας του/της μαθητή/τριας που επιθυμεί να συμμετάσχει στην εκπαιδευτική εκδρομή με Υπεύθυνη Δήλωσή του τη συμμετοχή του/της μαθητή/τριας στην εκπαιδευτική εκδρομή.
Βεβαίωση ασφαλιστικής κάλυψης για όλους τους συμμετέχοντες (μαθητές και εκπαιδευτικούς) στην εκδρομή.
Η παρέκκλιση αφορά σε διαστήματα και προϋποθέσες που είναι εκτός από την κείμενη νομοθεσία περί εκδρομών και μετακινήσεων. Δηλαδή, αφορά σε πολυήμερες εκδρομές στο εσωτερικό της χώρας ή σε χώρα/χώρες του εξωτερικού που πραγματοποιούνται εκτός του χρονικού διαστήματος από 15 Οκτωβρίου έως 19 Δεκεμβρίου (ημέρα επιστροφής) και από 1 Φεβρουαρίου έως και δέκα (10) ημέρες πριν από τη λήξη των μαθημάτων. Επίσης, η διάρκειά τους θα πρέπει να υπερβαίνει τις πέντε (5) εργάσιμες ημέρες και τις επτά (7) ή τις δέκα (10) ημέρες, εάν συμπεριληφθούν έως δύο (2) αργίες, ανάλογα με τη χιλιομετρική απόσταση από τον τόπο προορισμού και τον τρόπο μετακίνησης των μαθητών και μαθητριών.
Να υπάρχει η σύμφωνη γνώμη του Συλλόγου διδασκόντων του σχολείου.
Να συμμετέχει απαραίτητα το 70% του αριθμού των μαθητών/τριών που φοιτούν στην τάξη και να έχει εξασφαλιστεί ο προβλεπόμενος αναγκαίος αριθμός συνοδών εκπαιδευτικών.
Να διασφαλίζεται η εύρυθμη λειτουργία της σχολικής μονάδας
Η διαδικασία αφορά στην έγκριση μετακίνησης στο εσωτερικό ή εξωτερικό μαθητών και εκπαιδευτικών ιδιωτικού ή ξένου ιδιωτικού σχολείου, οι οποίοι/ες επιθυμούν να συμμετάσχουν σε εκπαιδευτικές επισκέψεις/εκδρομές που διοργανώνει το ιδιωτικό ή ξένο ιδιωτικό σχολείο και απευθύνεται σε εκπαιδευτικούς και μαθητές ιδιωτικών ή ξένων ιδιωτικών σχολείων, κατόπιν αίτησης του/της Διευθυντή/ντριας του ή του/της νόμιμου/ης εκπροσώπου του.
Έγγραφο του ιδιωτικού ή ξένου ιδιωτικού σχολείου με το αίτημα έγκρισης μετακίνησης μαθητών και εκπαιδευτικών.
Απορριπτική απάντηση του αρμόδιου Διευθυντή Εκπαίδευσης ή Περιφερειακού Διευθυντή Εκπαίδευσης
Γνήσιο αντίγραφο του σχετικού πρακτικού του Συλλόγου Διδασκόντων του ιδιωτικού ή ξένου ιδιωτικού σχολείου, με το οποίο εγκρίνεται η πραγματοποίηση της εκπαιδευτικής εκδρομής.
Έγγραφο συνεργασίας ή αδελφοποίησης του ιδιωτικού ή ξένου ιδιωτικού σχολείου με σχολική/ές μονάδα/ες του εξωτερικού ή συμμετοχής σε κάποιο ευρωπαϊκό/διεθνές πρόγραμμα/συνέδριο ή πρόσκληση σχολικής μονάδας του εξωτερικού προς το ιδιωτικό ή ξένο ιδιωτικό σχολείο για την πραγματοποίηση εκπαιδευτικής επίσκεψης.
Βεβαίωση του/της Διευθυντή/ντριας της σχολικής μονάδας ως προς την τήρηση ενυπόγραφων δηλώσεων των γονέων στο γραφείο του/της, β) την κατοχή ευρωπαϊκής κάρτας ασφάλισης από τους συμμετέχοντες εκπαιδευτικούς και μαθητές, εφόσον πρόκειται για έγκριση μετακίνησης σε χώρα του εξωτερικού και γ) τη μη παρακώλυση της εύρυθμης λειτουργίας του σχολείου από την μετακίνηση των μαθητών και των εκπαιδευτικών.
Βεβαίωση ασφάλισης των συμμετεχόντων μαθητών και συνοδών εκπαιδευτικών
Στο έγγραφο του ιδιωτικού ή ξένου ιδιωτικού σχολείου που διαβιβάζει το αίτημα έγκρισης μετακίνησης θα πρέπει να αναφέρονται ο προορισμός, ο σκοπός και η διάρκεια της εκπαιδευτικής εκδρομής, καθώς και οι ημερομηνίες της μετακίνησης των μαθητών και των εκπαιδευτικών, η αναλογία μαθητών/συνοδών και το μέσο μετακίνησης.
Σε περίπτωση απόρριψης του αιτήματος του ιδιωτικού ή ξένου ιδιωτικού σχολείου από τον αρμόδιο Διευθυντή Εκπαίδευσης ή Περιφερειακό Διευθυντή Εκπαίδευσης, θα πρέπει να αναφέρονται οι λόγοι απόρριψης, προκειμένου το αίτημα να διαβιβάζεται στην Αυτοτελή Διεύθυνση Ιδιωτικής Εκπαίδευσης, για να ελεγχθεί η, κατά παρέκκλιση, μετακίνηση των μαθητών και των εκπαιδευτικών του σχολείου.
Με το πρακτικό του Συλλόγου Διδασκόντων εγκρίνεται η πραγματοποίηση της εκπαιδευτικής εκδρομής. Σε αυτό αναγράφονται ο προορισμός, ο σκοπός, η διάρκεια και το αναλυτικό πρόγραμμα της εκπαιδευτικής εκδρομής, οι ημερομηνίες και το μέσο μετακίνησης των μαθητών, του/της αρχηγού της εκδρομής και των συνοδών εκπαιδευτικών, ο αριθμός και τα ονόματά τους, καθώς και η αναλογία μαθητών/συνοδών εκπαιδευτικών. Το αναλυτικό πρόγραμμα και η ονομαστική κατάσταση των συμμετεχόντων μαθητών και συνοδών καθηγητών μπορεί να υποβληθεί και ξεχωριστά. Εφόσον η μετακίνηση πραγματοποιείται στο πλαίσιο κάποιου εγκεκριμένου προγράμματος, στο πρακτικό αναγράφεται απαραιτήτως η απόφαση έγκρισης του προγράμματος.
Στη βεβαίωσή του/της, ο Διευθυντής/ντρια της σχολικής μονάδας αναφέρει ότι α) τηρεί στο γραφείο του/της τις ενυπόγραφες δηλώσεις των γονέων, β) οι συμμετέχοντες εκπαιδευτικοί και μαθητές, θα διαθέτουν ευρωπαϊκή κάρτα ασφάλισης για την ασφαλιστική τους κάλυψη, εφόσον πρόκειται για έγκριση μετακίνησης σε χώρα του εξωτερικού, γ) η μετακίνηση εκπαιδευτικών και μαθητών δεν παρακωλύει την εύρυθμη λειτουργία του σχολείου.
Βεβαιώνεται ότι τόσο οι συμμετέχοντες μαθητές όσο και οι συνοδοί εκπαιδευτικοί είναι ασφαλισμένοι και έχουν προμηθευτεί την Ευρωπαϊκή Κάρτα Υγείας.
Για πολυήμερες εκπαιδευτικές επισκέψεις και εκδρομές στο εσωτερικό ή εξωτερικό που διοργανώνονται από ιδιωτικά ή ξένα ιδιωτικά σχολεία, τα σχολεία οφείλουν να υποβάλουν προς την Αυτοτελή Διεύθυνση Ιδιωτικής Εκπαίδευσης του ΥΠΑΙΘ (μέσω της οικείας Διεύθυνσης Πρωτοβάθμιας ή Δευτεροβάθμιας Εκπαίδευσης που εποπτεύει τη λειτουργία του) αίτημα έγκρισης, κατά παρέκκλιση, μετακίνησης μαθητών και εκπαιδευτικών, αφού προηγουμένως έχει απορριφθεί το συγκεκριμένο αίτημα από τον αρμόδιο Διευθυντή Εκπαίδευσης (εσωτερικό) ή Περιφερειακό Διευθυντή Εκπαίδευσης (εξωτερικό).
Σύμφωνα με την παρ. 2 του άρθρου 7 «Ρύθμιση μαθητικών θεμάτων», η διενέργεια του συνόλου των σχολικών εκδρομών και οι πάσης φύσεως μετακινήσεις στο εσωτερικό και στο εξωτερικό των μαθητών και των εκπαιδευτικών των σχολικών μονάδων πρωτοβάθμιας και δευτεροβάθμιας εκπαίδευσης, καθώς και του μεταλυκειακού έτους-τάξης μαθητείας υπάγονται στην αποκλειστική αρμοδιότητα του Υπουργείου ΠΑΙΘ ενώ με απόφαση του/της Υπουργού ΠΑΙΘ καθορίζονται τα αρμόδια όργανα και η διαδικασία για την έγκριση του συνόλου των σχολικών εκδρομών και των πάσης φύσεως μετακινήσεων στο εσωτερικό και στο εξωτερικό των μαθητών και των εκπαιδευτικών των σχολικών μονάδων πρωτοβάθμιας και δευτεροβάθμιας εκπαίδευσης και του μεταλυκειακού έτους-τάξης μαθητείας, συμπεριλαμβανομένων εκείνων που συμμετέχουν σε ευρωπαϊκά και διεθνή προγράμματα. Αντικατέστησε την παρ.1 του άρθρου 61 του ν. 4310/2014 (Α 258).
Η παρ. 8 του άρθρου 35 "Θέματα ελληνόγλωσσης εκπαίδευσης στο εξωτερικό" αφορά στα αναγνωρισμένα ξένα σχολεία κατά την έννοια της παραγράφου 1 του άρθρου 1 του ν. 4862/1931 «Περί των ξένων σχολείων» (ΦΕΚ 2, τ. Α΄). Τροποποιήθηκε με το άρθρο 127 του ν. 4763/2020 (ΦΕΚ 254, τ. Α΄) και συμπληρώθηκε με το άρθρο 90, παρ. 1 του ν. 4485/2017 (ΦΕΚ 114, τ. Α΄) και το άρθρο 71 του ν. 4830/2021 (ΦΕΚ 169, τ. Α΄).
«Περί Ιδιωτικών σχολείων Γενικής, Εκπαιδεύσεως και Σχολικών Οικοτροφείων». Σύμφωνα με το άρθρο 4, τα ιδιωτικά σχολεία έχουν την ίδια οργάνωση με τα αντίστοιχα δημόσια σχολεία και ακολουθούν το ωρολόγιο και αναλυτικό πρόγραμμα διδασκαλίας που ισχύει για αυτά, εφόσον δεν ορίζεται διαφορετικά στον παρόντα νόμο. Οι οικείες διατάξεις έχουν τροποποιηθεί με τον ν. 4713/2020, ά. 3, παρ. 1.
Αφορά στα μέτρα για την αποφυγή διάδοσης του κορωνοϊού COVID-19 κατά τη λειτουργία των εκπαιδευτικών μονάδων Πρωτοβάθμιας και Δευτεροβάθμιας Εκπαίδευσης, Ειδικής Αγωγής και Εκπαίδευσης κλπ. κατά την έναρξη του σχολικού έτους 2021-2022. Σύμφωνα με τις παρ. 1 και 4 του άρθρου 4 "Εκπαιδευτικές εκδρομές, μετακινήσεις μαθητών, σχολικές βιβλιοθήκες, μαθητικοί διαγωνισμοί, σχολικές εκδηλώσεις και τελετές" πραγματοποιούνται, λαμβανομένων υπόψη πάντοτε και των επιδημιολογικών δεδομένων που επικρατούν κάθε φορά, εκπαιδευτικές εκδρομές και εκπαιδευτικές επισκέψεις με τήρηση όλων των μέτρων απόστασης και ατομικής υγιεινής και επιτρέπεται η υλοποίηση ευρωπαϊκών προγραμμάτων ανταλλαγής/μετακίνησης/υποδοχής μαθητών και εκπαιδευτικών με τήρηση των εκάστοτε ισχυουσών διατάξεων για τις χερσαίες και θαλάσσιες μεταφορές καθώς και για τις αεροπορικές μετακινήσεις, εσωτερικού και εξωτερικού.
Εκδρομές-Εκπαιδευτικές επισκέψεις και μετακινήσεις μαθητών/τριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας.
Καθορισμός των ειδικότερων καθηκόντων και αρμοδιοτήτων των προϊσταμένων των περιφερειακών υπηρεσιών πρωτοβάθμιας και δευτεροβάθμιας εκπαίδευσης, των διευθυντών και υποδιευθυντών των σχολικών μονάδων και ΣΕΚ και των συλλόγων των διδασκόντων. Τα άρθρα 38 και 39 αφορούν αντίστοιχα στο έργο και στα καθήκοντα και τις αρμοδιότητες του Συλλόγου των Διδασκόντων. Τροποποιήθηκε με την ΥΑ 207153/Υ1/27-11-2017 (ΦΕΚ 4340/Β/13-12-2017) του ΥΠΑΙΘ.
Η αίτηση κατατίθεται από τον/τη Διευθυντή/ντρια ή τον/τη νόμιμο/η εκπρόσωπο του ιδιωτικού ή ξένου ιδιωτικού σχολείου στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης που εποπτεύει τη λειτουργία του ιδιωτικού ή ξένου ιδιωτικού σχολείου πριν την ημερομηνία της εκπαιδευτικής εκδρομής.
Η Διεύθυνση Εκπαίδευσης διαβιβάζει την αίτηση έγκρισης μετακίνησης των μαθητών και εκπαιδευτικών του ιδιωτικού ή ξένου ιδιωτικού σχολείου στην Αυτοτελή Διεύθυνση Ιδιωτικής Εκπαίδευσης του ΥΠΑΙΘ.
Ο αρμόδιος υπάλληλος ελέγχει τη συνδρομή των κείμενων νομοθετικών προϋποθέσεων για την έκδοση της σχετικής απόφασης μετακίνησης.
Ο/η αρμόδιος/α υπάλληλος συντάσσει τη σχετική απόφαση, η οποία προωθείται στον/την Υφυπουργό ΠΑΙΘ για έλεγχο και υπογραφή.
Ο αρμόδιος υπάλληλος συντάσσει αρνητική απάντηση την οποία υπογράφει ο αρμόδιος Διευθυντής. Στην αρνητική απάντηση αναφέρονται οι λόγοι για τους οποίους η διοίκηση αδυνατεί να προβεί στην έκδοση της αιτούμενης άδειας μετακίνησης. Η διαβίβαση της αρνητικής απάντησης γίνεται μέσω του ΠΣ ΠΑΠΥΡΟΣ στην αρμόδια Διεύθυνση Εκπαίδευσης, με την υποχρέωση κοινοποιήσεώς της στην/στον αιτούσα/αιτούντα και στο ιδιωτικό ή ξένο ιδιωτικό σχολείο.
Η διαβίβαση της απόφασης στην Δ/νση Εκπαίδευσης γίνεται μέσω του ΠΣ ΠΑΠΥΡΟΣ. Η Δ/νση Εκπαίδευσης διαβιβάζει την απόφαση, με κάθε πρόσφορο τρόπο, στο ιδιωτικό ή ξένο ιδιωτικό σχολείο.
Η αίτηση έγκρισης μετακίνησης μαθητών και εκπαιδευτικών του ιδιωτικού ή ξένου ιδιωτικού σχολείου εισάγεται στο ΠΣ ΠΑΠΥΡΟΣ του ΥΠΑΙΘ και χρεώνεται στο αρμόδιο Τμήμα.
Η αίτηση χρεώνεται σε αρμόδιο υπάλληλο του Τμήματος για ενέργειες.
Η Διεύθυνση Εκπαίδευσης με σχετικό διαβιβαστικό έγγραφο, στο οποίο αναγράφει την αρνητική πρότασή της, αποστέλλει την αίτηση ταχυδρομικά ή/και ηλεκτρονικά στο Κεντρικό Πρωτόκολλο του Υπουργείου Παιδείας (Κεντρική Υπηρεσία).
Σε περίπτωση που λείπει κάποιο δικαιολογητικό αναγκαίο για την έκδοση της σχετικής απόφασης επικοινωνεί με την αρμόδια Διεύθυνση Εκπαίδευσης από την οποία ζητάει την προσκόμισή του.
Η άδεια μετακίνησης εκδίδεται, εφόσον διαπιστωθεί η συνδρομή των νόμιμων προϋποθέσεων.
Εκδίδεται αρνητική απάντηση, σε περίπτωση που δε συντρέχουν οι προϋποθέσεις για την έγκριση της άδειας μετακίνησης.
Διαβίβαση της αίτησης στην Αυτοτελή Δ/νση Ιδιωτικής Εκπ/σης του ΥΠΑΙΘ
Καταχώριση της αίτησης έγκρισης μετακίνησης στο ΠΣ ΠΑΠΥΡΟΣ του ΥΠΑΙΘ και διαβίβαση της αίτησης στο αρμόδιο τμήμα της Αυτοτελούς Δ/νσης Ιδιωτικής Εκπ/σης
Χρέωση της αίτησης σε χειριστή του θέματος
Έλεγχος της πληρότητας του φακέλου και της συνδρομής των προϋποθέσεων έκδοσης της απόφασης μετακίνησης
Σύνταξη, υπογραφή και έκδοση της απόφασης έγκρισης μετακίνησης
Σύνταξη και έκδοση αρνητικής απάντησης, εάν δε συντρέχουν οι προϋποθέσεις έγκρισης της άδειας μετακίνησης
Διαβίβαση της απόφασης στην αρμόδια Διεύθυνση Εκπαίδευσης